《效白香山四虽吟》
明代·安希范

吾闻古人云，人苦不知足。试歌香山居士四虽吟，似我受用巳奢更何欲。

发虽短兮尚可束。官虽卑兮名未辱。囊虽空兮百指饘糜有馀粟。

子虽愚兮数卷父书犹可读。朱颜绿鬓谁能久，官高要路危机伏。

黄金过斗亦何为，快意无如谢庭玉。架上閒抽一卷书，尊中满酌三杯醁。

读书饮酒乐且多，勿为身外营营自桎梏。

作者简介：安希范（1564－1621）字小范，号我素。江苏无锡人，明万历年间进士，授礼部主事，因乞便养母，改南京吏部。万历二十一年因上《纠辅臣明正邪》一疏惹怒神宗遭贬，归乡后主讲于东林学院。著有《天全堂集》。安希范同顾宪成、顾允成、高攀龙、刘元珍、钱一本、薛敷教、叶茂才合称为“东林八君子”。